GAZ-M1

Το GAZ-M1 ήταν μεσαίο αυτοκίνητο που παράχθηκε από τη σοβιετική αυτοκινητοβιομηχανία GAZ από το 1936 μέχρι το 1943.  

 Ιστορία 
 GAZ-M1 
Η πρωτότυπη έκδοση του οχήματος βασίστηκε στο Ford Model B του 1932 - 1934, όπως και ο προκάτοχος GAZ-A που φτιάχτηκε με εξαρτήματα από το Ford Model A του 1927 - 1931. Το αμάξωμα ήταν όπως είναι στο αμερικανικό αυτοκίνητο, αλλά από βαρύτερο ατσάλι και πιο ενισχυμένο. Το κιβώτιο ταχυτήτων ήταν 3-τάχυτο χειροκίνητο, με την 1-η ασυγχρόνιστη, και μάλιστα το ίδιο κιβώτιο ταχυτήτων διατηρήθηκε και στον διάδοχο GAZ-M20 Pobeda. Το GAZ-M1 ήταν κυρίως διαθέσιμο ως 4-θυρο σεντάν, αλλά παρήχθησαν και άλλες εκδόσεις, αλλά σε μικρούς αριθμούς, όπως pick-up (αγροτικά), καμπριολέ, ακόμη και το GAZ-61 4x4. Υπήρξε και μια επίσημη έκδοση ταξί, αλλά παρήχθη σε σχετικά λίγα αντίτυπα. Όπως και με το Ford στο οποίο βασίστηκε, το GAZ-M1 χρησιμοποίησε έναν 4-κύλινδρο κινητήρα Ford 3,3 λίτρων.
Το GAZ-M1 είχε ένα πιο ενισχυμένο σασί και αμάξωμα από το πρωτότυπο Αμερικάνικο όχημα. Οι αναρτήσεις επίσης είχαν τροποποιηθεί σε σημαντικό βαθμό για να μπορούν να αντέξουν τις καιρικές συνθήκες της Ρωσίας.Odin, L.C. World in Motion 1939 - The whole of the year's automobile production. Belvedere Publishing, 2015. ASIN: B00ZLN91ZG.

Μεγάλο μέρος της παραγωγής του οχήματος συνέπεσε με το ξέσπασμα του Μεγάλου Πατριωτικού Πολέμου, από το 1941 και μετά. 

Το όχημα έγινε τμήμα της Σοβιετικής κουλτούρας και έχει εμφανιστεί σε ταινίες και φωτογραφίες που απεικονίζουν ένα πολύ σημαντικό τμήμα της ιστορίας της τότε Σοβιετικής Ένωσης. Το 2012 εμφανίστηκε και σε ένα ρωσικό γραμματόσημο, αυτό της διπλανής φωτογραφίας.

 Εκσυγχρονισμός 
Υπήρχε και μια εξακύλινδρη και πιο πλούσια έκδοση του GAZ-M1, το GAZ-11-73, το οποίο αντικατέστησε την παλιά 4-κύλινδρη μηχανή της Ford με μια 6-κύλινδρη της Dodge που χρησιμοποιούταν στα φορτηγά (την Dodge σειρά T-, V-, W) της εταιρίας, και είχε πιο πλούσιο εσωτερικό, ενώ επίσης διέθετε και μακρύτερο μπροστινό μέρος για να χωρέσει την Αμερικάνικη μηχανή.http://www.gaz20.spb.ru/tech_devices_engine.htm Αυτήν η παραλλαγή συνέχισε και μετά τον πόλεμο, μέχρι το 1948. Επιπλέον, η ίδια μηχανή χρησιμοποιήθηκε μετά τον πόλεμο στο GAZ-51 και στο GAZ-12 ZIM. Αυτήν η μηχανή βρήκε επίσης το δρόμο της στο αξιοσημείωτο τετρακίνητο GAZ-61 καθώς και σε διάφορες στρατιωτικές εφαρμογές όπως τανκς και άρματα μάχης. Το GAZ-11-73 άρχισε να παράγεται το 1940, και αρχικά προοριζόταν να αντικαταστήσει το αρχικό GAZ-M1, αλλά τελικά και τα δύο οχήματα συνέχιζαν να παράγονται παράλληλα μέχρι το 1943.

 Παραλλαγές 
 Τετρακύλινδρη έκδοση 
 GAZ-M1: Κύρια έκδοση παραγωγής. Παρήχθη το 1935-1941, αν και η συναρμολόγηση του διαθέσιμου αποθέματος συνεχίστηκε το 1943.
 GAZ-M1 phaeton: Πρωτότυπο φαετόν με αμάξωμα (τετράθυρο κάμπριο) έκδοση του GAZ-M1. Παραγωγή 1937.
 GAZ-M45: Έκδοση του GAZ-M1 με υγραέριο. Παραγωγή 1941.
 GAZ-M415: Έκδοση pickup (αγροτικό). Παραγωγής 1939-1941.
 GAZ-MS: Σασί GAZ-M1 για τοποθέτηση θωρακισμένων αμαξωμάτων.
 Εξακύλινδρη έκδοση 
 GAZ-11-73 (GAZ-11): Έκδοση επιβατικού αυτοκινήτου. Παραγωγή 1940-1948.
 GAZ-11-40: Πρωτότυπο τετράθυρο κάμπριο έκδοση. Παραγωγή 1940. Όλα αργότερα ξαναχτίστηκαν σε GAZ-61-40.
 GAZ-11-415: Πρωτότυπο έκδοση pickup (αγροτικό). Παραγωγή 1940.
 GAZ-61: Έκδοση 4x4. Παραγωγής 1941-1945.
 GAZ-61-415: Πρωτότυπο pickup (αγροτικό) έκδοση του GAZ-61-73. Παραγωγή 1940.
 GAZ-41-416: Πρωτότυπο έκδοση τρακτέρ ελαφρού πυροβολικού.
 Τριαξονικά πρωτότυπα 
 GAZ-M21: Πρωτότυπο έκδοση φορτηγού 6x4 με καμπίνα GAZ-AA. Παραγωγή 1936. Απορρίφθηκε ως πολύ περίπλοκο και αντικαταστάθηκε από το GAZ-61.
 GAZ-M25: Πρωτότυπο 7 θέσιο αυτοκίνητο βασισμένο στο GAZ-M21. Παραγωγή 1938. Προοριζόταν να χρησιμοποιηθεί σαν λιμουζίνα ή όχημα μεταφοράς προσωπικού για ακραίες καιρικές συνθήκες.
 Άλλες παραλλαγές 
 BA-20: Ελαφρύ θωρακισμένο αυτοκίνητο σε πλαίσιο GAZ-M1.
 GAZ-GL1: έκδοση αγωνιστικού αυτοκινήτου βασισμένη στο M1. Κατά τα επόμενα χρόνια, τροποποιήθηκε με εξαρτήματα GAZ 11-73, συμπεριλαμβανομένης μιας νέας μάσκας και κινητήρα. Κατασκευάστηκαν μόνο 1-2 πρωτότυπα. Όλα τους καταστράφηκαν στον βομβαρδισμό του εργοστασίου κατά τη διάρκεια του Μεγάλου Πατριωτικού Πολέμου. Το 2006 μια ρωσική εταιρεία άρχισε να κατασκευάζει ένα αντίγραφο του GL1 χρησιμοποιώντας τόσο παλιά σωζόμενα σχέδια από το εργοστάσιο GAZ όσο και μερικά μέρη από ένα μη ανακαινισμένο GAZ-M1. Το σώμα ήταν πρόσφατα κατασκευασμένο από υαλοβάμβακα. Το 2010 ολοκληρώθηκε το αντίγραφο.

Εκτός από αυτές τις παραλλαγές, ένα ειδικό μοντέλο του GAZ-M1 είχε αναπτυχθεί το 1938 για τους πράκτορες της NKVD. Τροφοδοτήθηκε από μια έκδοση υψηλών επιδόσεων του κινητήρα Ford V8, ο οποίος εισήχθη απευθείας από τις ΗΠΑ και όχι τοπικά.

 Αναφορές 

 Πηγές 
 О двигателях ГАЗ-20 и ГАЗ-11.
 Odin, L.C. World in Motion 1939 - The whole of the year's automobile production. Belvedere Publishing, 2015. ASIN: B00ZLN91ZG.

Κατηγορία:Μοντέλα GAZ
Κατηγορία:Αυτοκίνητα πολυτελείας